เงินต่างชาติทะลัก...ผู้ส่งออกจะผ่านมรสุมได้อย่างไร?
สัปดาห์นี้ ทางสายงานธุรกิจตลาดทุน ธนาคารกสิกรไทย คาดว่า ค่าเงินบาทจะเคลื่อนไหวอยู่ในกรอบ 29.5029.75 บาทต่อเหรียญสหรัฐ
18 มี.ค. 2556

สัปดาห์นี้ ทางสายงานธุรกิจตลาดทุน ธนาคารกสิกรไทย คาดว่า ค่าเงินบาทจะเคลื่อนไหวอยู่ในกรอบ 29.5029.75 บาทต่อเหรียญสหรัฐ
เนื่องจากจะได้รับปัจจัยบวกจากความเชื่อมั่นของนักลงทุนต่อแนวโน้มเศรษฐกิจโลกอย่างต่อเนื่อง โดยเฉพาะในสหรัฐที่ข้อมูลเศรษฐกิจสำคัญๆ ออกมาดีเหนือความคาดหมายโดยตลอดในช่วงนี้ เป็นแรงหนุนให้ความต้องการถือสินทรัพย์เสี่ยงอย่างเงินบาทเพิ่มมากขึ้นตามไปด้วย 
สัปดาห์ที่ผ่านมา เราเห็นการไหลเข้าของเงินทุนจากต่างชาติมาในตลาดไทย โดยเฉพาะในตลาดพันธบัตร ที่ ณ ปัจจุบันต่างชาติมีการถือครองพันธบัตรแล้วทั้งสิ้น 811 ล้านบาท เพิ่มขึ้นมากกว่า 4 เท่าเมื่อเทียบกับในช่วงต้นปี 2554 โดยในช่วงนี้ 
เราเริ่มเห็นการเคลื่อนไหวของอัตราแลกเปลี่ยนในลักษณะที่เปลี่ยนไปจากเดิม คือ นอกจากการแยกประเภทระหว่างสินทรัพย์เสี่ยงและสินทรัพย์ปลอดภัยแล้ว นักลงทุนยังแบ่งย่อยประเภทของสินทรัพย์เสี่ยงอีกด้วย หากจะยกตัวอย่างง่ายๆ คือ ในช่วงก่อนหน้า เราจะเห็นว่า เมื่อใดที่นักลงทุนมีความเชื่อมั่นมากขึ้น สินทรัพย์เสี่ยงไม่ว่าจะเป็นเงินบาทหรือยูโร ก็จะปรับแข็งค่ากันถ้วนหน้า แต่ในปัจจุบัน เมื่อเราเห็นข้อมูลของเศรษฐกิจสหรัฐที่บ่งชี้ถึงการฟื้นตัว เราจะเห็นว่าเงินบาทและเงินสกุลเอเชียส่วนใหญ่ยังแข็งค่าได้ต่อเนื่อง แต่เงินยูโรและปอนด์กลับมีแนวโน้มอ่อนค่า สาเหตุหลักที่ตลาดไทยสามารถดึงดูดนักลงทุนต่างชาติได้ดี เป็นเพราะเรามีปัจจัยพื้นฐานที่ค่อนข้างแข็งแกร่ง เมื่อเทียบกับหลายๆ เศรษฐกิจหลัก โดยเฉพาะอุปสงค์ในประเทศที่ขยายตัวได้ในเกณฑ์ดีท่ามกลางวิกฤตเศรษฐกิจ
สัปดาห์นี้ เรามองว่าปัจจัยที่น่าติดตามมากที่สุด คือ การประชุมนโยบายการเงินสหรัฐ หรือ FOMC ที่จะมีขึ้นในวันที่ 1920 มี.ค. โดยในครั้งนี้นอกจากความเห็นของเบอร์แนนคี ประธานเฟด หลังจากการประชุมแล้ว นักลงทุนยังควรที่จะจับตาการประมาณการเศรษฐกิจรอบใหม่ของเฟด ที่น่าจะให้คำใบ้กับตลาดว่ามาตรการ QE น่าจะอยู่ไปอีกนานเท่าใด ประกอบกับการประกาศตัวเลขเศรษฐกิจสำคัญของสหรัฐ อาทิ ตัวเลขการสร้างบ้านใหม่ ยอดขายบ้านมือสอง และดัชนีผู้จัดการฝ่ายจัดซื้อ (ตัวเบื้องต้น)
ค่าเงินบาทในสัปดาห์ที่ผ่านมา เปิดตลาดที่ระดับ 29.76 บาทต่อเหรียญสหรัฐ ก่อนที่จะปรับขึ้นไปแข็งค่ามากสุดในรอบ 6 สัปดาห์ นักลงทุนต่างชาติที่เข้ามาซื้อพันธบัตรไทย เป็นจำนวนการซื้อสุทธิ 2.8 หมื่นล้านบาท ภายในวันเดียว ซึ่งสูงกว่าค่าเฉลี่ยในอดีตค่อนข้างมาก การปรับแข็งค่าของเงินบาทจึงได้จุดประกายประเด็นเรื่องผลของส่วนต่างอัตราดอกเบี้ยต่อเงินทุนไหลเข้า กลับมาเป็นประเด็นที่ตลาดพูดถึงอีกครั้งหนึ่ง 
อย่างไรก็ตาม ผู้ว่าการ ธปท. ยังไม่ได้แสดงความกังวลเกี่ยวกับการแข็งค่าของเงินบาทเท่าใดนัก 
ขณะนี้ถือว่ายังไม่สาย หากผู้ประกอบการโดยเฉพาะผู้ส่งออกที่จะหันมาทำความเข้าใจกับการป้องกันความเสี่ยงจากอัตราแลกเปลี่ยน เพื่อลดผลกระทบด้านลบของความผันผวนและการแข็งค่าของเงินบาท โดย ณ วันศุกร์ เงินบาทอยู่ที่ระดับ 29.53 บาทต่อเหรียญสหรัฐ
ค่าเงินยูโรมีการซื้อขายอยู่ในกรอบค่อนข้างแคบระหว่าง 1.29971.3069 ปิดที่ระดับ 1.3061 
วุฒิสภาญี่ปุ่นได้ให้ความเห็นชอบในการแต่งตั้ง ฮารุฮิโกะ คุโรดะ เป็นผู้ว่าการธนาคารกลางญี่ปุ่นแล้ว คุโรดะถือเป็นผู้ที่มีวิสัยทัศน์ในการใช้นโยบายการเงินแบบเชิงรุก ดังนั้นการเข้ามารับตำแหน่งของเขาสร้างความเป็นไปได้อย่างมาก ว่าเราจะได้เห็นการใช้นโยบายการเงินที่เข้มข้นมากขึ้น โดยเงินเยนมีการซื้อขายในกรอบแคบระหว่าง 95.4396.71 เหรียญสหรัฐต่อเยน ปิดที่ระดับ 96.11